stanford-oval/wikipedia huggingface dataset:
דים 652
הערות שוליים

↑  היסטורית מכוניות יווניות, ראו עמוד 39, מכוניות "דים" academia.edu/2899187/Greek_vehicle_and_machine_manufacturers_1800_to_present
↑  דגם דים 652Adaptive Internal Models for Motor Control and Visual
↑  חברת "דים" - היסטוריהautopasion18.com/HISTORIA-DIM
דילן קינגוול

| --- | --- |
אין תמונה חופשית
 לידה:  6 ביולי 2004 (בן 20) ונקובר, קנדה 
 מדינה:  קנדה 
 תקופת הפעילות:  מ-2011 
 https://www.dylankingwell.com/
 פרופיל ב-IMDb
 
דילן קינגוול (באנגלית: Dylan Kingwell; נולד ב-6 ביולי 2004) הוא שחקן קולנוע וטלוויזיה קנדי. הוא ידוע מתפקידו בסדרת הטלוויזיה "סדרה של צרות" של נטפליקס.
ביוגרפיה

דילן נולד בוונקובר, קולומביה הבריטית, קנדה. הוא משחק מאז שהיה בן שבע.
קריירה

בשנת 2011 קיבל קינגוול את תפקידו הראשון בסרט הקומדיה "To The Mat". הוא גילם את ג'ורדי ג'וניור.
שנתיים לאחר מכן, הופיע בסרט ההרפתקאות הצרפתי-קנדי "The Young and Prodigious T. S. Spivet" ובסדרות הטלוויזיה המדע הבדיוני "אנשי המחר", ששודרה ברשת CW.
בשנת 2014 גילם את קויל הצעיר בסרט הקצר "Soldiers of Earth". באותה שנה הוא הופיע גם בסרט הקולנוע "עיניים הגדולות" של הבמאי טים ברטון.
בשנת 2015 שיחק תפקיד ראשי בסדרת A&amp;E "The Returned", עיבוד אמריקאי לסדרת הטלוויזיה הצרפתית "The Returned". הוא הופיע גם בשני  סרטי טלוויזיה: "Ice Sculpture Christmas" ו-"The Christmas Note". הוא הופיע גם בסרט הטלוויזיה "Wish Upon a Christmas", ששודר ב-Lifetime.
בשנת 2016 גילם את דמותו של פייטון רדינגס בסרט הטלוויזיה "The Wilding" ואת דמותו של מקס קלארק בסרט מותחן הטלוויזיה "Stranger With My Kids".
ב-23 בספטמבר 2016, הוא פרסם בחשבון האינסטגרם שלו כי הוא ישתתף בסדרת נטפליקס "סדרה של צרות". בסדרה הוא גילם את התאומים קוואגמיר, דאנקן וקוויגלי, שהופיעו תחילה כדמויות חוזרות בעונה הראשונה. קינגסוול קודם לתפקיד ראשי בעונה השנייה של הסדרה.
בשנת 2017 גילם את דמותו של סטיב מרפי, אחיו הצעיר של הדמות הראשית שון מרפי (פרדי היימור), בסדרת הדרמה הרפואית "הרופא הטוב".
בשנת 2020, הוא גילם את לוקה בסדרת הטלוויזיה המדע הבדיוני "100" בעונתה השביעית והאחרונה. הוא שיחק גם בתפקיד סם תומאס בסדרת הטלוויזיה "מועדון הבייביסיטריות" של נטפליקס המבוססת על סדרת הספרים באותו השם.
פילמוגרפיה > טלוויזיה

| שנה | כותרת | תפקיד | הערות |
| --- | --- | --- | --- |
| 2011 | To the Mat | ג'ורדי ג'וניור | סרט טלוויזיה |
| 2015 | The Christmas Note | איתן | סרט טלוויזיה |
| 2015 | Ice Sculpture Christmas | דייוויד הצעיר | סרט טלוויזיה |
| 2015 | קמים לתחייה | ויקטור / הנרי גארטיטי / זאק | תפקיד ראשי |
| 2015 | Wish Upon a Christmas | דני | סרט טלוויזיה |
| 2016 | The Wilding | פייטון רדינגס | סרט טלוויזיה |
| 2017 | Campfire Kiss | ארתור הנדרסון | סרט טלוויזיה |
| 2017 | Escape from Mr. Lemoncello's  Library | שון קיגן | סרט טלוויזיה |
| 2017 | A Stranger with My Kids | מקס קלארק | סרט טלוויזיה |
| 2017–2019 | סדרה של צרות | דאנקן / קוויגלי קוואגמיר | תפקיד ראשי (עונות 2–3); אורח (עונה 1) |
| 2017–2020 | הרופא הטוב | סטיב מרפי / אוון גליקו | תפקיד חוזר |
| 2020 | 100 | לוקה | תפקיד חוזר; (עונה 7) |
| 2020–2021 | מועדון הבייביסיטריות | סם תומאס | תפקיד חוזר |
| 2021 | סופרמן ולויס | קלארק קנט הצעיר | תפקיד חוזר |
| 2022 | Ruby and the Well | סם פרייס | תפקיד ראשי, סדרת טלוויזיה |
הערות שוליים

↑  https://www.sfgate.com/entertainment/article/TV-review-French-hit-is-Returned-in-English-6116987.php
↑  https://www.christianpost.com/trends/a-series-of-unfortunate-events-news-dylan-kingwell-confirms-hes-in-season-2-and-3.html
דייוויד סקוט (צייר)

| --- | --- |

 לידה:  אוקטובר 1806 אדינבורו, הממלכה המאוחדת של בריטניה הגדולה ואירלנד 
 פטירה:  5 במרץ 1849 (בגיל 42) אדינבורו, הממלכה המאוחדת של בריטניה הגדולה ואירלנד 
 מקום לימודים:  התיכון המלכותי של אדינבורו  קולג' אדינבורו לאמנות 
 
דייוויד סקוט (באנגלית: David Scott;‏ אוקטובר 1806 – 5 במרץ 1849) היה צייר היסטורי סקוטי.
ביוגרפיה

סקוט היה אחיו של ויליאם בל סקוט. הוא נולד ליד כיכר הפרלמנט באדינבורו, שם למד בבית הספר התיכון המלכותי, ולמד אמנות אצל אביו, רוברט סקוט, החרט.
בשנת 1828 הוא הציג את תמונת השמן הראשונה שלו, "תקוות הגאונות הקדומה מתפוגגת על ידי המוות", ואחריה "קין, נמרוד, אדם וחוה שרים את מזמור הבוקר שלהם", "סרפדון נישא בשינה ומוות" ונושאים נוספים. בעל אופי פואטי ומלא דמיון.
ב-1829 הפך לחבר באקדמיה הסקוטית, וב-1832 ביקר באיטליה, שם בילה יותר משנה בלימודים. בהיותו ברומא הוא ביצע ציור סמלי גדול, שכותרתו "ייסורי המחלוקת, או האלים של הבית שנהרסו". העבודות של שנותיו המאוחרות כוללות את "ואסקו דה גאמה נתקל ברוח הסערה", תמונה עצומה בגודלה ועוצמתית ביותר שהסתיימה ב-1842; "הדוכס מגלוסטר נכנס לשער המים של קאלה" (1841); ה"אלכימאי" (1818), "המלכה אליזבת בתיאטרון הגלוב" (1840) ו-"ניצחון האהבה" (1846), המובחנים ביופי של צבע ועומק של תחושה פואטית. החשובים מבין נושאיו הדתיים הם "ההורדה מהצלב" (1835) ו"צליבת הקמים לתחייה" (1844).
סקוט גם ביצע כמה סדרות יוצאות דופן של עיצובים. שניים מהם - "המונוגרמות של האדם" והאיורים ל-Ancient Mariner של קולרידג' - נחרטו בידו, ופורסמו ב-1831 וב-1837 בהתאמה, בעוד שנושאיו מ"התקדמות הצליין" ו-"ארכיטקטורת השמים של ניקול" פורסמו רק אחרי מותו.
סקוט גר ברייבורן פלייס בסטוקברידג', אדינבורו. הוא מת בסטודיו שלו בבית איסטר דאלי (אותו חכר משנת 1845) במערב אדינבורו. הוא נפטר ממחלה שנדבק באיטליה. סקוט נקבר בבית הקברות דין, ואנדרטה שתוכננה על ידי אחיו נקבעה בשנת 1860. על הקבר נמצא המוטו "ars longa vita brevis": "האמנות היא ארוכה, החיים קצרים".
יצירת המופת העיקרית שלו היא "ואסקו דה גאמה בכף התקווה הטובה" שנמצא בבית טריניטי אוף ליית'.
גלריה

האלכימאי
אברהם ויצחק
ההורדה מהצלב
הערות שוליים

↑  Macmillan, Duncan (1984), Scottish Painting: The Later Enlightenment, in Parker, Geoff (ed.), Cencrastus No. 19, Winter 1984, pp. 25 –27
↑  Chisholm, Hugh, ed. (1911). "Scott, David". Encyclopædia Britannica (11th ed.). Cambridge University Press. This work in turn cites:
↑  Edinburgh Post Office Directory 1806
↑  "Ch 8: Valley of the Water of Leith (Concluded) - Old and New Edinburgh by James Grant - Volume V"
↑  "David Scott (1806-1849), Victorian Art History".
| --- | --- |
בקרת זהויות :  NLI: 987007457396605171  GND: 122161386  ISNI: 0000 0000 6682 2243  LCCN: n82240735  NTA: 323576028  RKD: 71612  SNAC: w6kh0xjm  ULAN: 500025835  VIAF: 42712809   WorldCat (עם VIAF): 42712809
דיולה מאהלר

| --- | --- |
אין תמונה חופשית
 לידה:  12 באוגוסט 1866 Cífer, סלובקיה 
 נרצח:  1941 (בגיל 74 בערך) Gmina Modliborzyce, רפובליקת פולין 
 מדינה:  אוסטריה, הונגריה 
 
דיולה מאהלר (בהונגרית: Mahler Gyula; ציפר, 12 באוגוסט 1866 – 1941) היה רופא יהודי-הונגרי, אחיו של אדוארד מאהלר. דיולה מאהלר גורש מווינה ב-15 במרץ 1941 לפולין, לכפר בדרום מזרח פולין ומת כנראה במחנה ההשמדה בלז'ץ.
ביוגרפיה

דיולה מאהלר נולד במשפחה יהודית כבנם של שלמה מאהלר (1823–1895), הרב של ציפר, ושל קלרה רגנר (1822–1897). סבו וסבתו היו משני הצדדים איגנץ מאהלר, נטי מאהלר; משה רגנר, צציליה לייכנר. לימים אביו נבחר לרב הראשי הניאולוגי של העיר ברטיסלבה (1873–1895). דיולה נולד הצעיר משלושה בנים. אחיו הגדול מיקשה מאהלר (אוקטובר 1846 – ברטיסלאבה, 23 ביולי 1919) היה מורה בתיכון ואחיו האמצעי אדואר (אדה) מדען. הוא סיים את הגימנסיה בברטיסלאבה בשנת 1884. אחר כך למד באוניברסיטת וינה, שם קיבל תואר דוקטור לרפואה בשנת 1889. הוא עבד בבית החולים הציבורי בווינה וכן בפוליקליניקה הכללית במחלקה הראשונה. באפריל 1896 הפך לעוזר בכיתה של א. שטופלה ובינואר 1897 הפך למרצה. משנת 1890 היה חבר באיגוד חוקרי הטבע והרופאים הגרמני וכן ב-Société française d'Hygiène בפריז. ב-5 במרץ 1941 גורש על ידי הנאצים מווינה למודליבוריצה בדרום מזרח פולין. הוא נספה בשואה בין השנים 1941–1942.
ב-24 במאי 1896 התחתן בווינה עם סבינה ליכטנשטיין. בנם, פרידריך, נולד ב-25 בנובמבר 1897 בווינה.
מאמריו

הופיעו ב:
Wiener Allgemeine Medicin Zeitung (1886. Chazar Kabed, 1887. Die älteste Blutuntersuchung, Die Medicin und der ärztliche Stand der alten Griechen);
Freies hygienisches Blatt (1888. Die Hygiene der Ernährung im Säuglingsalter);
Internationale Klinische Rundschau (1890. Ueber Wesen und Werth der Schutzpocken-Impfung, Zur Reform der medicinischen Studien)
Aerztlicher Centralanzeigerben (1890. Hygiene und sociales Leben, Die Hygiene des Säuglingsalters, Die Hygiene der Schule, Die Hygiene der Ernährung) sat.
עבודותיו

Repertorium der Physiologie. וינה, 1897. שני כרכים. (מהדורה שנייה, מהדורה שלישית 1901)
Repertorium der Hygiene. לייפציג, 1898. שני כרכים. (מהדורה שנייה)
Therapeutisches Lexikon. וינה, 1899.
לקריאה נוספת

יוז'ף סיניאי: חייהם ויצירותיהם של סופרים הונגרים. 1891–1914.
לקסיקון יהודי הונגרי. 1929. Magyar Zsidó Lexikon: Mahler SZEMÉLYNÉV: Mahler Gyula, mek.oszk.hu
מחוז ברטיסלבה והעיר ברטיסלבה (מחוזות וערי הונגריה, 1904) עמ' 445.
הערות שוליים

↑  Cíferi izr. hitközség születési anyakönyve, 137/1866. folyószám.
↑  http://www.nevpont.hu/view/6889
↑  Geni adatlap
↑  Születési kivonata, Bécs - Geburtsanzeigen 1897 Nr. 2834-3264 (Nov.-Dez.)
דיולה סיגטי

| --- | --- |
אין תמונה חופשית
 לידה:  8 בפברואר 1879 אסוד, הונגריה 
 פטירה:  18 ביולי 1929 (בגיל 50) אויפשט, הונגריה 
 שם לידה:  Spitzer Gyula 
 מדינה:  הונגריה 
 מקום קבורה:  בית הקברות היהודי ברחוב קוזמה 
 השכלה:  אוניברסיטת אטווש לוראנד (1900) 
 
דיולה סיגטי (במקור שפיצר עד 1898, בהונגרית: Szigeti Gyula; אסוד, 8 בפברואר 1879 – אויפשט, 18 ביולי 1929) היה פילולוג קלאסי הונגרי-יהודי, מורה בבית ספר ריאלי, מילונאי. אביו של ג'רג' סיגטי (1905–1978) הפיזיקאי.
ביוגרפיה

סיגטי נולד בעיירה אסוד בת כ-6,500 תושבים שבצפון הונגריה, כחמישים ק"מ מזרחית לבודפשט, כבן למשפחה יהודית של ליפוט שפיצר ומריה ליכטנשטיין. הוא למד תחילה במכללת יוז'ף אטווש, והמשיך באוניברסיטת בודפשט בין השנים 1896 עד 1900, ואז נסע להמשיך את לימודיו במינכן. את תעודת ההוראה בשפות העתיקות יוונית ולטינית קיבל בשנת 1901, אך משנת 1900 היה כבר מורה בבית ספר תיכון בבודפשט. בשנים 1901–1902 המשיך את לימודיו באוניברסיטת קניגסברג, משנת 1902 היה מורה בבית הספר התיכון בעיר סנטש ומשנת 1908 בתיכון הראשי אויפשט (כיום מהווה אויפשט את רובע 4 בצפון בודפשט). במקביל הוא לימד גם בבית הספר התיכון היהודי לבנות בבודפשט. ב־10 באפריל 1904 נשא לאישה את אילונה הוּת, בתם של יאקאב הות ופאני בלוך. בתקופת הרפובליקה הסובייטית ההונגרית, בשנת 1919, התמנה כחבר בוועד המנהל של בית הספר התיכון הראשי של אויפשט ולכן קיבל מאוחר יותר (לאחר נפילת הרפובליקה ועליית שלטון ימני אנטישמי של העוצר האדמירל מיקלוש הורטי) עונש משמעתי. קברו נמצא בבית הקברות היהודי ברחוב קוזמה בבודפשט (חלקה א / 1, קו 6, אתר קבר 3).
דיולה סיגטי היה מבוגר אך בשלוש שנים מאדה קלוש, בשמו הקודם קוהן, פילולוג הונגרי-יהודי אף הוא ומילונאי ויוז'ף באלוג (1893-1944), בשמו הקודם בלום, שנספה בשואה. שלושתם ועוד רבים נוספים עסקו במקצוע שהיה באותה תקופה מן החשובים ומן המכובדים בתחומי האקדמיה של הונגריה.
כתביו העיקריים

מילון יווני-הונגרי 1921 Görög–magyar szótár. Budapest: Hornyánszky. 1921. (Fodor Gyulával)
מילון לטיני-הונגרי Latin–magyar szótár. Budapest: k. n. 1925.
ראו גם

חטאי הבונים החופשיים Palatinus József: A szabadkőművesség bűnei. 4. kiad. Bp., 1938-1939. Budai-Bernwaliner József ny
הלקסיקון של אויפשט Újpest lexikon. Szerk. biz. elnöke Sipos Lajos, főszerk. Hirmann László. Újpest, Újpest Önkormányzata-Kossuth Kiadó, 2002
לקריאה נוספת

חייהם ויצירותיהם של סופרים הונגרים Szinnyei József: Magyar írók élete és munkái XIII. (Steiner–Télfy). Budapest: Hornyánszky. 1909
לקסיקון ביוגרפי הונגרי Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969. 767. o
לקסיקון ביוגרפי חדש Új magyar életrajzi lexikon VI. (Sz–Zs). Főszerk. Markó László. Budapest: Helikon. 2007. 400. o.ISBN 963-547-414-8
לקסיקון יהודי הונגרי. דיולה סיגטי. Magyar zsidó lexikon. Szerk. Ujvári Péter. Budapest: Magyar Zsidó Lexikon. 1929. 849. o.
ביאורים

↑  במסורת האקדמית ההונגרית המונח "פילולוגיה קלאסית" במובנו הרחב, מתאר את המחקר של השפה יחד עם הספרות, ההיסטוריה והרקע התרבותי שלה. וכן בנוסף לניתוח הלשוני של הטקסט העיסוק בפילולוגיה נושק גם לעיסוק בהיסטוריה, ארכאולוגיה, בלשנות, רטוריקה, פילוסופיה.
הערות שוליים

↑  A Belügyminisztérium 1898. évi 134778. sz. rendelete. MNL-OL 30806. mikrofilm 1164. kép 2. karton. Névváltoztatási kimutatások 1899. év 56. oldal 42. sor.
↑  A házasságkötés bejegyezve Budapest VI. ker. polgári akv. 326/1904. folyószám alatt.
דאגלס וילוק

| --- | --- |

דאגסל וילוק, 2006
 לידה:  5 במאי 1960 (בן 64) בינגהמטון, ניו יורק
 מידע כללי
 בשירות:  אסטרונאוט בשירות נאס"א
 לאום:  ארצות הברית ארצות הברית
 השכלה:  המכללה לפיקוד ומטה של צבא ארצות הברית  המכון הטכנולוגי של ג'ורג'יה  האקדמיה הצבאית של ארצות הברית  בית הספר לטייסי ניסוי של הצי האמריקאי 
 עיסוקים נוספים:  טייס ניסוי
 תקופת השירות:  1998–הווה (כ־26 שנים)
 דרגה:  קולונל
 זמן שהייה בחלל:  178 ימים 9 שעות ו-34 דקות
 מספר פעילות חוץ-רכבית:  3
 ביוגרפיה בנאס"א:  דאגלס וילוק
 משימות
 STS-120,‏ סויוז TMA-19
  /
 עיטורים
  צלב התעופה המצוינת   מדליית השירות העילאי של מחלקת ההגנה  מדליית השירות הראוי לשבח   מדליית השירות הראוי לשבח של מחלקת ההגנה  מדליית הטיסה בחלל של נאס"א (פעמיים)
 
דאגלס וילוק (באנגלית: Douglas H. Wheelock; נולד ב-5 במאי 1960 בינגהמטון, ניו יורק) הוא טייס קרב ואסטרונאוט  בתוכנית מעבורות החלל של נאס"א ובתוכניות המשך של טיסות לחלל.
ביוגרפיה

דאגלס וילוק נולד בעיירה בינגהמטון שבניו יורק. הוא סיים לימודי בית הספר והחל לימודים באקדמיה הצבאית של ארצות הברית ממנה קיבל תואר ראשון בהנדסה בשנת 1983.
לאחר סיום הלימודים וילוק החל שירות ביחידות צבא ארצות הברית. בשנת 1984 הוא סיים קורס טיס. הוא שירת ביחידות שונות של החיל. בשנת 1992 הוא סיים לימודי תואר שני בהנדסת אווירונאוטיקה במכון הטכנולוגי של ג'ורג'יה.
בשנת 1996 וילוק צורף לצוות של מרכז החלל ג'ונסון. וילוק טיפל בספרי הדרכה דו-לשוניות לתחנת החלל מיר.
ניסיון טיס של וילוק מסתכם בכ-2,500 שעות טיסה ב-44 מטוסים ומסוקים.
שירות בתחום החלל

בשנת 1998 וילוק נבחר לצוות אסטרונאוטים. הוא סיים קורס במרכז החלל ג'ונסון וביצע מספר משימות בצוות הקרקע.
באוקטובר 2007 וילוק השתתף במשימת STS-120 של מעבורת החלל דיסקברי כמומחה (פמלה מלרוי הייתה מפקדת הצוות). משימה זו הביאה את יחידת "הרמוני" (Node 2), היחידה המרכזית של התחנה המכילה ארבע יחידות המספקות חשמל לתחנה, שתהווה חלק מההכנות לחלקים נוספים שיורכבו בעתיד. במשימה זו וילוק ביצע 3 פעילויות חוץ רכביות באורך כולל של 20 שעות.
וילוק טס בפעם השנייה במשימה סויוז TMA-19 (פיודור יורצ'יחין היה מפקד צוות). החללית התחברה לתחנת החלל הבין-לאומית וצוותה הצטרף למשלחת מס' 24 לתחנת החלל הבין-לאומית בפיקוד של אלכסנדר סקבורצוב. בהמשך וילוק היה מפקד משלחת מס' 25 לתחנת החלל הבין-לאומית. הוא חזר לכדור הארץ בנובמבר 2010.
וילוק המשיך את פעילותו בנאס"א והיה שותף לבדיקות של חללית "אוריון".
דייוויד סלומונס

| --- | --- |

 לידה:  22 בנובמבר 1797 לונדון, ממלכת בריטניה הגדולה 
 פטירה:  18 ביולי 1873 (בגיל 75) 
 מדינה:  ממלכת בריטניה הגדולה, הממלכה המאוחדת של בריטניה הגדולה ואירלנד 
 מקום קבורה:  West Ham Jewish Cemetery 
 מקום מגורים:  רויאל טנברידג' וולס 
 תפקיד:  חבר הפרלמנט ה־20 של הממלכה המאוחדת (17 בנובמבר 1868–18 ביולי 1873)  חבר הפרלמנט ה־15 של בריטניה (28 ביוני 1851–1 ביולי 1852)  הלורד ראש העיר של לונדון (1855–1856)  member of the 17th Parliament of the United Kingdom (16 בפברואר 1859–23 באפריל 1859)  חבר הפרלמנט ה־19 של הממלכה המאוחדת (11 ביולי 1865–11 בנובמבר 1868)  חבר הפרלמנט ה־18 של הממלכה המאוחדת (28 באפריל 1859–6 ביולי 1865)  High Sheriff of Kent (1839–1840) 
 מפלגה:  המפלגה הליברלית 
 בן או בת זוג:  Jeannette Cohen (18 באפריל 1825–ערך בלתי־ידוע)  Cecily Samuel 
 
סר דייוויד סלומונס (Sir David Salomons, 1st Baronet; ‏22 בנובמבר 1797 – 18 ביולי 1873) היה בנקאי יהודי-בריטי ופעיל בולט במאבק לאמנציפציה ליהודים בבריטניה. היהודי הראשון בתפקיד הלורד ראש העיר של לונדון ואחד משני היהודים הראשונים שכיהנו כחברי הפרלמנט של בריטניה.
ראשית חייו

סלומונס, בנם השני של הסוחר לוי סלומונס ומתילדה דה מיץ מליידן, נולד למשפחה פעילה בחיי המסחר והכספים; אביו היה מבטח (underwriter) בלונדון פראנט. נישואיו לאשתו הראשונה ג'נט קישרו אותו למשפחות היהודיות החשובות בבריטניה (דודותיה היו נשואות למשה מונטיפיורי ולנתן מאיר רוטשילד). הוא פיתח קריירה כבנקאי והיה מן היהודים המעטים בבריטניה שעסקו בתקופתו בבנקאות. בשנת 1823 הפך לחבר הבורסה של לונדון, ב-1832 היה שותף בהקמת בנק לונדון וסטמינסטר ובייסודו, ושנתיים אחר כך עסק במקצועו של אביו, והיה למבטח בחברת לוידס. בשנת 1849 היה סלומונס לעורך דין. הוא לא עסק במקצוע בפועל, אך היה לשופט השלום (Magistrate) היהודי הראשון באנגליה.
ב-1835 מונה לתפקיד השריף של לונדון (יהודי ראשון גם בתפקיד זה), וב-1839 נתמנה לשריף של קנט. ב-1847 היה לחבר מועצת העיר של לונדון. כדי שיוכל להיכנס לתפקידיו בלונדון שונה החוק כדי לאפשר לו להישבע אמונים שלא כבן הדת הנוצרית. ב-1855 בחרה בו מועצת העיר להיות הלורד ראש העיר, והוא כיהן בתפקיד עד 1856.
כהונתו בפרלמנט

בשנת 1851 נבחר סלומונס בבחירות הביניים לבית הנבחרים מטעם המפלגה הליברלית במחוז הבחירה של גריניץ', אך הוא נאלץ לפרוש מהתפקיד – לאחר מחאה ומאבק – כיוון שלא הסכים להישבע אמונים על פי נוסח השבועה הנוצרי. לאחר תיקון החוק בנוגע לשבועת האמונים שב ונבחר לפרלמנט מטעם מחוז גריניץ' ב-1859 (היהודי השני שנכנס לתפקידו שם, לאחר ליונל דה רוטשילד) וכיהן בו עד תום חייו. בשנת 1869 הוענק לו תואר אצולה (Baronet).
סלומונס היה פעיל בנושא הסעד ליהודים ובבעיות סוציאליות בכלל ונאבק למתן שיויון זכויות ליהודים בשלטון המקומי ובשלטון הארצי. הוא היה פעיל בוועד שליחי הקהילות ושימש פעמים כממלא מקום נשיא הוועד במקומו של משה מונטיפיורי.
סלומונס, שהתאלמן, נישא שנית בשנה שלפני פטירתו לססיליה. לא היו לו ילדים ועל כן עברו תארו וירושתו לאחר מותו לידי דייוויד ליונל סלומונס(אנ'), בנו של אחיו פיליפ.
ברומהיל (Broomhill), ביתו הכפרי של סלומונס מדרום-מזרח ללונדון, משמש כיום כמוזיאון אודותיו.
ראו גם

ורה סלומונס
הערות שוליים

↑  להרחבה ראו כאן.
| --- | --- |
בקרת זהויות :  NLI: 987007267686105171  PLWABN: 9811301454305606  GND: 1146456700  ISNI: 0000 0000 8215 5962  LCCN: n84059342  NTA: 238874885  SNAC: w65p1bxw  Trove: 1498258  VIAF: 30934659   WorldCat (עם VIAF): 30934659
דאות

| דאות |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: דורסי יום
תת־סדרה:: תרופודה
משפחה:: נציים
תת־משפחה:: דאות
שם מדעי
 Elaninae

דאות (שם מדעי: Elaninae) היא תת-משפחה של דורסי יום ממשפחת הנציים. הדאות דומות לנצים קטנים ובעלות דמיון גם לדיות אך קטנות מהן בהרבה. לרוב הדאות נוצות לבנות, עיניים אדומות גדולות, כנפיים רחבות וזנבות ארוכים וממוזלגים. חיות בעיקר באזורים חמים ותרות אחר טרף בגובה נמוך מעל הקרקע.
טרפן העיקרי הוא מכרסמים, עופות קטנים וגם חרקים גדולים. עם זאת אחד המינים מתמחה בטרף של עטלפים - נץ העטלפים. הן חיות באסיה ובאירופה, וכמה מינים חיים גם באמריקה, באוסטרליה ובאפריקה.
מיון

תת-משפחת דאות (Elaninae)
סוג דאה (Elanus )
מין דאה שחורת-כתף (Elanus caeruleus)
מין דאה שחורת-כנף (Elanus axillaris)
מין Elanus leucurus
מין Elanus scriptus
סוג ומין יחיד דיית זנב מספריים (Chelictinia riocourii)
סוג ומין יחיד דיית הפנינה (Gampsonyx swainsonii)
סוג ומין יחיד דיה זנב סנונית (Elanoides forficatus)
סוג ומין יחיד נץ עטלפים (Macheiramphus alcinus)
דילן פן

| --- | --- |

 לידה:  13 באפריל 1991 (בת 33) לוס אנג'לס, ארצות הברית 
 מדינה:  ארצות הברית 
 תקופת הפעילות:  מ-2013 
 מקום לימודים:  אוניברסיטת דרום קליפורניה  Marin Academy 
 פרופיל ב-IMDb
 
דילן פרנסס פן (באנגלית: Dylan Frances Penn; נולדה ב-13 באפריל 1991) היא שחקנית ודוגמנית אמריקאית. היא בתם של השחקן והבמאי שון פן והשחקנית רובין רייט.
ביוגרפיה

פן נולדה ב-13 באפריל 1991 בלוס אנג'לס, קליפורניה לשחקן והבמאי שון פן ולשחקנית רובין רייט. רייט ויתרה על תפקידה של העלמה מריאן בסרט "רובין הוד: נסיך הגנבים" עקב הריונה עם דילן. פן גדלה ברוס, עיירה במחוז מרין, קליפורניה. אחיה הצעיר הופר פן, הוא גם שחקן ודוגמן. סבה מצד אביה ליאו פן הוא ממוצא רוסי-יהודי וליטאי-יהודי, ואילו סבתה מצד אביה איילין ריאן היא קתולית וממוצא אירי ואיטלקי.
היא למדה באקדמיית מרין, ונשרה מאוניברסיטת דרום קליפורניה לאחר סמסטר אחד. היא בילתה זמן רב בעיר ניו יורק. נישואיהם של הוריה הסתיימו בשנת 2010. לפני הדוגמנות, פן עבדה במשלוחי פיצות, כמלצרית וכעורכת תסריטים עצמאית. היא עבדה גם בניו יורק כמארחת במסעדות וכמתמחה במשרד פרסום.
קריירה > דוגמנות

שלטי חוצות הדוגמנות הראשונים שעליהם הופיעה פן היו עבור חברת האופנה גאפ בשנת 2013. לאחר מכן היא הופיעה במגזין האופנה GQ בדצמבר 2013, הופיעיה במגזין "W" בינואר 2014, ובמגזין Elle במרץ 2014.
פן הצטלמה עבור הצלם טוני דוראן עבור גיליון השביעי של אביב/קיץ 2014 של מגזין "ארוטיקה ואמנויות יפות!", בעירום חלקי שפורסם באפריל 2014. בתוך שבועות מיציאתו של הגיליון לאור, פן חתמה על חוזה דוגמנות חדש עם Premier Model Management כדי לייצג אותה בבריטניה.
פן הופיעה במקום ה-68 ברשימת ה-"Hot 100" השנתית של המגזין מקסים ב-2014, ובמקום ה-93 ברשימת 99 הנשים הנחשקות ביותר של אתר האינטרנט "AskMen.com" באותה שנה. ביוני 2014, היא הצטלמה לקליפ לשיר של ניק ג'ונאס "Chains" במלון אלכסנדריה. שלושה חודשים לאחר מכן, פן ופופי דלווין גילמו אופנועניות ב-"Rock Roll Ride", סרט קצר של מעצב הנעליים סטיוארט ויצמן, בבימויה של ג'וליה רסטואין רויטפלד, לשבוע האופנה בפריז. היא הופיעה על השער של מגזין האופנה "L'Officiel" בדצמבר אותה שנה ועל השער של המגזין "Asos" באוגוסט 2015. בינואר שלאחר מכן, פן ואחיה הצעיר הופר, השתתפו יחד בקמפיין המשותף הראשון שלהם, בסופו של דבר הופיעו השניים בשבוע האופנה במילאנו.
קריירה > משחק

הופעתה הראשונה של פן הייתה סרט האימה "Condemned", בבימויו של אלי מורגן גסנר, בו גילמה את חברתו של חבר להקה המתגורר בבניין מוזנח. הסרט הוקרן לראשונה ביום שישי ה-13 בנובמבר 2015. תפקיד מוקדם נוסף היה בסרט "אלביס וניקסון" בו כיכב קווין ספייסי. הסרט הוצג לפחות בפסטיבל סרטי אביב אחד ויצא לאקרנים באפריל 2016. בנובמבר 2015, פורסם שהיא לוהקה לתפקידים בשני סרטים עצמאיים: "GenRX" ו-"Unfiltered". ב-2021 היא שיחקה יחד עם אביה בסרט "חיים במנוסה", שביים אביה. בשנת 2022 שיחקה בתפקיד ראשי לצד אחיה הופר פן בסרט המתח "Signs of Love". בשנת 2023 שיחקה בסרט הקומדיה "Who Invited Charlie?" בתפקיד ג'ס.
דיולה מדראשי-בק

| --- | --- |

 לידה:  18 באוגוסט 1873 בודפשט, הונגריה 
 פטירה:  19 בנובמבר 1939 (בגיל 66) בל-בודה, הונגריה 
 שם לידה:  Beck Gyula 
 מדינה:  הונגריה 
 מקום קבורה:  בית הקברות קרפשי 
 תפקיד:  חבר האסיפה הלאומית של הונגריה (23 ביוני 1910–16 בנובמבר 1918) 
 מפלגה:  מפלגת העבודה העממית 
 בן או בת זוג:  לילי הטווני (1913–1925) 
 מספר צאצאים:  3 
 
הברון ממדראש דיולה מדראשי-בק (במקור עד 1906 בק, בהונגרית: Madarassy-Beck Gyula; בודפשט, 18 באוגוסט 1873) – בודפשט, 19 בנובמבר 1939) היה בנקאי יהודי-הונגרי, בעל הון גדול, בנו של נאנדור מדראשי-בק, אביו של ז'וז'ה מדראשי, אחיינו של מיקשה מדראשי-בק ובן דודו של מרצל מדראשי-בק.
ביוגרפיה

דיולה בק נולד במשפחה יהודית כבנם הבכור של נאנדור מדראשי-בק (1839–1909) בנקאי, כלכלן ושל לאורה שיין (1852–1911). הוא למד בעיר הולדתו, בעיר האלה ובקיימברידג', ולאחר מכן קיבל דוקטורט במדע המדינה מאוניברסיטת בודפשט. (כיום שמה אוניברסיטת אטווש לוראנד). הוא התחיל בהתמחות במוסדות פיננסיים במערב אירופה. בשנת 1899 הצטרף לאחד הבנקים של אביו, "בנק החקלאות והקצבאות ההונגרי". משנת 1900 היה המזכיר הכללי של "בנק אשראי למשכנתאות הונגרי", ולאחר מכן משנת 1915 היה סגן הנשיא והמנכ"ל. במרץ 1918, לאחר מותו של הנשיא לשעבר של הבנק הרוזן קארוי קואן-הדרווארי, נבחר לנשיא ולמנכ"ל הבנק. הוא התפטר כמנכ"ל בשנת 1925, אך נשאר הנשיא. משנת 1903 נבחר לחבר מן המניין בוועדת החקיקה המטרופוליטינית. בשנת 1905, כהוקרה לפעילותו הוענק לו מסדר כתר הברזל דרגה 3 על ידי מלך הונגריה פרנץ יוזף הראשון, קיסר אוסטריה. בשנת 1906, כהוקרה על פועלו בתחום הכלכלה, זכה אביו בתואר הברון ההונגרי, לו היו זכאים גם יורשיו - ובכך גם דיולה מדראשי-בק.
בשנת 1910 נבחר כחבר האספה הלאומית של הונגריה עם תוכנית לאומית של פורשי המפלגת הליברלית. בין השנים 1920 לבין 1939 היה סגן נשיא "הבנק ההונגרי-איטלקי", נשיא "לשכת המסחר ההונגרית" ונשיא "האיגוד הלאומי של הסיטונאים ההונגרי".
משפחתו

רעייתו הראשונה הייתה הברונית עמליה לילי גוטמן מבלישצ'ה בתם של הברון וילמוש גוטמן (1847-1921) סיטונאי ובעל אחוזות ושל רוזה קראוס (1859–1932), איתה התחתן בבודפשט ב-24 באפריל 1900 והתגרש ממנה בשנת 1913.
אשתו השנייה הייתה הברונית לילי הטווני (1890–1967), סופרת. הם התחתנו ב-19 ביולי 1913 בבודפשט. התגרשו בשנת 1925.
ילדיו:
ז'וז'נה מריה אידה מדראשי-בק (1901–1957). בעלה היה ארווין ואמושר (1896–?) היה בעל אחוזות ממחוז באץ'-קישקון.
מריה טסה רולנדה מדראשי-בק (1904–1931)
מריה גבריאלה מדראשי-בק (1916–2000). בעלה היה רוברט אוסבורן קוקס (1917–2013).
עבודותיו

תורת שטרי הכסף (בודפשט, 1894)
ענייני אשראי מוניציפלי (1909)
השאלה הפולנית (1918)
פרסים והוקרה

צלב הכוכב האמצעי במסדר פרנץ יוזף
מסדר כתר הברזל דרגה 3
סיגנום לאודיס (Signum Laudis)
צלב הברזל הגרמני, סרט לבן דרגה 2
לקריאה נוספת

לקסיקון תחיית הונגריה. עורך גזה סנטמיקלושי בודפשט, 1930.
Gudenus János József: A magyarországi főnemesség XX. századi genealógiája I–V., Natura–Tellér Kft.–Heraldika, Budapest, 1990–1999 (הגנאלוגיה של האצולה ההונגרית הבכירה)
משפחת מדראשי-בק (holocaust.archivportal.hu)
Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969. (לקסיקון ביוגרפי הונגרי. עורכת ראשית אגנש קניירש)
לקסיקון פוליטי הונגרי. 1929
לקסיקון יהודי הונגרי. 1929. עורך פטר אויווארי. דיולה מדראשי-בק